Cirkvi-Neveste Ježiša Krista

Všetkých bratov a sestry na celom svete, ktorí uverili čistej biblickej zvesti a teraz prežívajú prípravu na vytrhnutie, srdečne pozdravujem Slovom Pánovým z Izaiáša 55:11:

„… tak bude moje slovo, ktoré vyjde z mojich úst; nenavráti sa ku mne prázdne, ale vykoná to, čo sa mi ľúbi, a podarí sa mu to, na čo ho pošlem.“

Nasledujúce biblické miesta nám majú ukázať, čo od nás Boh Pán očakáva, aby sa naplnilo to, čo od neho očakávame a čo nám z milosti chce dať, aby sme boli pripravení, keď príde.

Kristov návrat je od začiatku nádejou všetkých pravých veriacich.

V Jánovi 14:2-3 náš Pán povedal: „V dome môjho Otca je mnoho príbytkov; keby nebolo tak, povedal by som vám to, pretože vám idem prihotoviť miesto a keď odídem a prihotovím vám miesto, prijdem zase a poberiem si vás k sebe, aby ste tam, kde som ja, aj vy boli.“

V Svätom Písme je opakovane zdôrazňovaný druhý príchod Krista:

„… tak i Kristus, raz obetovaný tým cieľom, aby vyniesol hriechy mnohých na kríž, po druhé sa ukáže bez hriechu tým, ktorí ho očakávajú, na spasenie.“ [Žd 9:28]

Už o Enochovi sa píše: „Vierou bol Enoch prenesený, aby nevidel smrti. A nenašli ho, pretože ho preniesol Bôh. Lebo pred svojím prenesením dostal svedoctvo, že sa ľúbi Bohu.“ [Žd 11:5]

Pán hovoril aj o všetkých veciach, ktoré sa stanú na konci časov pred Kristovým príchodom, či už ide o Izrael, Cirkev alebo o všeobecný stav na zemi:

„A keď sedel na Olivovom vrchu, pristúpili k nemu učeníci osobitne a riekli: Povedz nám, kedy to bude, a čo bude znamením tvojho príchodu a skonania sveta?“

Ježiš im odpovedal: „Hľaďte, aby vás niekto nezviedol!…“ Hovoril o vojnách, hlade, zemetraseniach, epidémiách atď. [Mt 24:3-7] a zvlášť zdôraznil: „A toto evanjelium kráľovstva bude hlásané po celom svete na svedoctvo všetkým národom, a vtedy prijde koniec.“ [Mt 24:14] Dnes sa toto Písmo napĺňa pred našimi očami na celom svete.

V Lukášovi 21:28 Pán povedal svojim o udalostiach konečného času: „A keď sa to začne diať, vzpriamte sa a pozdvihnite svoje hlavy, lebo sa blíži vaše vykúpenie.“

Pred Jeho návratom sa však musí v cirkvi všetko napraviť tak, ako to bolo na začiatku, ako stojí aj v Skutkoch 3:21:

„… ktorého však musí prijať nebo až do časov napravenia všetkého, o čom hovoril Bôh skrze ústa všetkých svojich svätých prorokov od veku.“

K tomu patrí aj zasľúbenie, že na konci času milosti, skôr ako nastane hrozný deň Pánov, Boh pošle proroka, ktorý privedie srdcia Božích detí späť k apoštolským otcom. Toto zasľúbenie z Malachiáša 4:5-6 sa naplnilo skrze službu brata Branhama – že on privedie srdce Božích detí späť k apoštolským otcom. Toto zasľúbenie z Malachiáša 4:5-6 sa naplnilo prostredníctvom služby brata Branhama.

Čo sa týka samotnej udalosti vytrhnutia, čítame v 1. liste Tesaloničanom 4:15-17:

„Lebo to vám hovoríme slovom Pánovým, že my živí, ponechaní do príchodu Pánovho, istotne nepredstihneme tých, ktorí zosnuli. Lebo sám Pán s veliteľským povelom, s hlasom archanjela a s trúbou Božou sostúpi s neba, a mŕtvi v Kristu vstanú najprv; potom my živí ponechaní budeme razom s nimi vychvátení v oblakoch v ústrety Pánovi do povetria. A takto budeme vždycky s Pánom.“

List Filipanom 3:20-21 hovorí:

„Lebo naše občianstvo je v nebesiach, odkiaľ i Spasiteľa očakávame. Pána Ježiša Krista, ktorý premení telo nášho poníženia, aby bolo súpodobným telu jeho slávy podľa pôsobenia, ktorým si môže aj podriadiť všetky veci.“

Predpokladom toho je, aby sa v nás naplnilo nasledujúce Slovo: „A jestli Duch toho, ktorý vzkriesil Ježiša z mŕtvych, prebýva vo vás, tak tedy ten, ktorý vzkriesil Krista Ježiša z mŕtvych, oživí aj vaše smrteľné telá skrze svojho Ducha, ktorý prebýva vo vás.“ [Rim 8:11]

Toto zasľúbenie sa pri návrate nášho Pána stane skutočnosťou.

Zároveň sme napomínaní, aby sme pevne vytrvali a čakali na to, keď Boh svoje dielo dokoná skrze mocné pôsobenie Ducha: „A tedy pozhovejte, bratia, až do príchodu Pánovho. Hľa, roľník očakáva vzácny plod zeme a čaká naň trpezlivo, až dostane včasný a pozdný dážď.

Pozhovejte aj vy, upevnite svoje srdcia, lebo sa priblížil príchod Pánov.“ [Jn 5:7-8]

„A vy, synovia Siona, plesajte a radujte sa v Hospodinovi, svojom Bohu, lebo vám dá učiteľa, ktorý povedie k spravedlivosti, a sošle vám hojný dážď, podzimný i jarný, najprv.“ [Joel 2:23]

Keďže nikto nepozná presnú hodinu jeho návratu, platí pre nás výzva, aby sme boli vždy pripravení: „Preto aj vy buďte hotoví, lebo v tú hodinu, v ktorú sa nenazdáte, prijde Syn človeka.“ [Mt 24:44]

Musíme si vziať k srdcu aj toto vážne Slovo: „Bojme sa tedy, aby snáď nejako, keď sa ešte ponecháva zasľúbenie vojsť do jeho odpočinku, nezdal sa niekto z vás, že zaostal." [Žd 4:1]

„Lebo aj nám sa zvestovalo evanjelium ako aj tamtým. Ale tamtým neosožilo slovo zvesti, pretože sa nesmiešalo s vierou tých, ktorí počuli.“ [Žd 4:1-2] Abrahám uveril Bohu a videl zasľúbenie naplnené, a aj my veríme Bohu a Jeho Slovu a prežijeme, ako sa zasľúbenie naplní.

Tak ako Pavol, ktorý bral svoju službu Pánovi vážne, aj ja by som chcel veriacim klásť na srdce nasledujúce biblické slová:

„Prosím vás tedy, bratia, pre rôzne milosrdenstvo Božie, žeby ste ta dali svoje telá v živú obeť svätú a ľúbu Bohu, rozumnú to vašu svätoslužbu. A nepripodobňujte sa tomuto svetu, ale sa premeňte obnovením svojej mysli, aby ste zkúšali, čo je vôľa Božia, to, čo je dobré, ľúbe a dokonalé!“ [Rim 12:1-2]

„… aby upevnil vaše srdcia bezúhonné v svätosti pred naším Bohom a Otcom v čas príchodu nášho Pána Ježiša Krista so všetkými jeho svätými.“ [1 Tes 3:13]

„… majúc u seba slovo života mne na chválu v deň Kristov, že som nebežal nadarmo ani nadarmo nepracoval.“ [Flp 2:16]

„A za to sa modlím, žeby vaša láska ešte viac a viac hojnela pravou známosťou a každým vnímaním, aby ste boli schopní posúdiť, čo je dobré a čo nie, aby ste boli čistí a prostí úrazu na deň Kristov, naplnení ovocím spravedlivosti, doneseným skrze Ježiša Krista, na slávu a chválu Božiu.“ [Flp 1:9-11]

Je našou vrúcnou túžbou, aby sa všetky tieto slová Písma diali s nami a skrze nás.

„A on sám, Bôh pokoja, nech vás ráči celých posvätiť a váš duch nech je zachovaný celý a neporušený i duša i telo bezúhonne, keď prijde náš Pán Ježiš Kristus.“ [1 Tes 5:23]

„A teraz, dieťatká, zostávajme v ňom, aby sme, keď sa ukáže, mali smelú dôveru a neboli zahanbení pred ním, keď prijde.“ [1 Jn 2:28]

„Lebo veď kto je našou nádejou alebo radosťou alebo korunou chlúby - či azda nie aj vy pred naším Pánom Ježišom Kristom, keď prijde?!“ [1 Tes 2:19]

Tu sú mienení všetci, ktorých Boh pred založením sveta vyvolil. Apoštol im adresuje vážne slová: „A nezarmucujte Svätého Ducha Božieho, ktorým ste zapečatení ku dňu vykúpenia.“ [Ef 4:30]

Iba ten, kto patrí k Cirkvi Neveste, bude zapečatený a je mu adresované vážne napomenutie nezarmucovať Božieho Ducha nevierou a neposlušnosťou. Som však pevne presvedčený, že to, čo apoštol napísal bratom a sestrám vo svojom čase, platí aj pre nás dnes: „… a práve preto dôverujem, že ten, ktorý započal vo vás dobré dielo, ho aj dokoná a zachová až do dňa Ježiša Krista…“ [Flp 1:6]

Brat Branham svoje biblické poverenie vykonal a priniesol zvesť, ktorá predchádza druhému príchodu Krista. Mňa si Pán použil, aby som po jeho odchode domov celému svetu niesol túto poslednú zvesť, zjavené Slovo. Všetci praví slúžiaci bratia zvestujú to isté Slovo a rozdávajú ten istý duchovný pokrm, a tak sa Cirkev Nevesta dostáva do jednoty Ducha a do súladu so Slovom.

„A keď odišli kúpiť, prišiel ženích, a tie, ktoré boli hotové, vošli s ním na svadbu, a zavreli sa dvere.“ [Mt 25:10]

„A hľa, prijdem skoro!“ [Zj 22:17]

„A Duch a nevesta hovoria: Prijdi!“ [Zj 22:17]

Pre rok 2023 očakávame, že Boh vykoná veľké veci a naplní na nás svoje zasľúbenia. Môžeme si byť istí, že Jeho Slovo vo všetkých, ktorí mu veria, uskutoční to, na čo bolo poslané, a prinesie to, čo zasľúbil. Amen!

V poverení Božom pôsobiaci

￼